ai4bharat/Pralekha huggingface dataset:
ఆయుష్
మీడియాలో ఒక వర్గంలో ఆయుష్ 64పై దుష్ప్రచారాన్ని ఖండించిన ఆయుష్ మంత్రిత్వ శాఖ
"అది వాస్తవాలను వక్రీకరించడం, విషయ పరిజ్ఞానం, అవగాహన లేకపోవడం"
గత కొద్దీ రోజులుగా కొన్ని మీడియా వర్గాలలో ఇంకా ప్రచురితం కానీ  ఒక చిన్న అధ్యయనం ఫలితాలను చూపి సాధారణంగా ఆయుర్వేదానికి వ్యతిరేకంగా మరియు ప్రత్యేకంగా ఆయుష్ మంత్రిత్వ శాఖకు వ్యతిరేకంగా ద్వేషపూరిత ప్రచారం జరుగుతోంది. ఆయుష్ 64ను కేంద్రంగా చేసుకొని ఏకపక్షంగా దుష్ప్రచారం సాగుతోంది. అయితే కోవిడ్ -19 రోగులకు నయం చేయడం ఆయుష్ 64 సమర్ధవంతంగా పనిచేసినట్లు అనేక అధ్యయనాలు, చికిత్సా సంబంధ పరీక్షలలో తేలింది.
ఆ వార్తా కథనాలలో చాలా చిన్న ప్రాథమిక అధ్యయనాన్ని, ఇంకా ప్రచురితం కాని ఒక పత్రాన్ని మాత్రమే ప్రస్తావించారు. ఆ విధంగా ఆయుష్ మంత్రిత్వ శాఖ , అలోపతి మరియు ఆయుర్వేద పరిశోధకుల టాస్క్ ఫోర్స్ సంయుక్తంగా చిత్తశుద్ధితో చేస్తున్న ప్రయత్నాలను అపఖ్యాతి పాలు చేసే ప్రయత్నం అది. జైపూర్ కు చెందిన జాతీయ ఆయుర్వేద సంస్థ మరియు జోధ్ పూర్ కు చెందిన అఖిల భారత వైద్య విజ్ఞాన సంస్థ భాగస్వామ్యంలో జరిపిన అధ్యయనం అది. దానిని ఇంకా ప్రచురించక మీడియాలో వెల్లడించారు. ఈ రెండు సంస్థలు సంబంధిత క్షేత్రాలలో పరిశోధనలు చేయడంలో , రోగుల చికిత్సలో ఉత్తమమైన వారసత్వాన్ని కలిగి ఉన్నాయి. తమ అధ్యయనంపై తప్పుడు వార్తలను ప్రచురించడాన్ని ఖండిస్తున్నాయి.
ఈ సందర్బంగా డాక్టర్ జై కరణ్ చరణ్ పేరిట మీడియాలో ప్రచురితమైన తప్పుడు వ్యాఖ్యలను మంత్రిత్వ శాఖ ప్రస్తావించింది. ఆ వ్యాఖ్యలను ఆయన నిర్ద్వందంగా తోసిపుచ్చారు. "ఆయుష్ 64 నిష్ఫలమైనదని, నిరుపయోగమైనదని నేనెప్పుడూ చెప్పలేదు. పైగా ఆయుష్ 64 ప్రాధమిక దశలో సమర్ధవంతంగా పనిచేసింది. ఆయుష్ 64 సురక్షితమైన ఔషధం. ప్రామాణిక చికిత్సతో సరిపోల్చదగినది. గణాంక రీత్యా 'తేడా లేదు' అంటే నిష్ఫలమైనదని, నిరుపయోగమైనదని కాదు దాని అర్ధం సమానం" అని డాక్టర్ వివరించారు.
ఇతరుల ప్రేరేపణతో రాసిన ఆ వార్తా కథనాలు వాస్తవాలను వక్రీకరించడం మరియు గ్లాసు సగం ఖాళీగా ఉన్నదని చెప్పడం వంటిదని మంత్రిత్వ శాఖ తెలిపింది. ఇంకా ప్రచురితం కానీ నివేదికలో అధ్యయనం ఫలితాలలో పేర్కొన్నారు. కోవిడ్ వ్యాధిగ్రస్తులలో ఒక బృందానికి ఆయుష్ 64, మరొక నియంత్రిత బృందానికి ఇతర చికిత్స చేయడం జరిగింది. ఆ తరువాత ఐదవ రోజున ఆర్ టి - పిసి ఆర్ పరీక్ష చేయగా రెండు బృందాల వారికి దాదాపు సమాన శాతాలలో నెగెటివ్ వచ్చింది. అయితే ఈ తేడా గణాంక రీత్యా చాలా స్వల్పం. అంతేకాక అంచనా సమయంలో ఏ బృందంలో కూడా ప్రతికూల పరిణామాలు జరుగలేదు. "
ఆయుష్ 64 సురక్షితమైన ఔషధం అని, ప్రామాణిక చికిత్సకు సరితూగేదని ఈ అధ్యయనం ఫలితాలు స్పష్టం చేస్తున్నాయి. దానికి సంబందించిన మరిన్ని వివరాలను https://doi.org/10.1101/2021.06.12.21258345 లింక్ లో దర్శించి తెలుసుకోవచ్చు. పెద్ద సంఖ్యలో నమూనాను తీసుకొని విస్తృత అధ్యయనం జరపాల్సిన అవసరం ఉందని కూడా దానిలో పేర్కొన్నారు.
వార్తా సమాచారాన్ని నిష్పక్షపాతంగా అందించాలనే నియమానికి విరుద్ధంగా ఈ వార్తా కథనాలను ప్రచురించడం జరిగింది. ప్రయోగాత్మకంగా కొద్ది సంఖ్యలో ఉన్న నమూనాతో జరిపిన అధ్యయనం ఫలితాలను సాధారణం చేయడం తప్పు. ఆ జర్నలిస్టు సంబంధం లేని విషయాలను రాసి ఔషధం నిష్పలమైనదని, నిరుపయోగమైనదని పేర్కొన్నారు. ఆ మందు వల్ల ఉపశమనం శాతం ఎక్కువనీ, తీసుకున్న నమూనా కొద్దిపాటిది కావడం వల్ల మందు సామర్ధ్యాన్ని నిశ్చయంగా తెలుసుకొనలేకపోయామని, గణాంకరీత్యా అది అల్పమని అధ్యయనం ఫలితాలలో పేర్కొన్నారు. భారీ సంఖ్యలో ఉన్న నమూనాతో మరియు బహుళచోట్ల జరిపిన అధ్యయనం ప్రామాణిక చికిత్సలో ఆ మందు సామర్ధ్యం స్థిరమైంది. అధ్యయనం ఫలితాలు తుది నివేదికలో విస్తృతమైన నమూనాతో అధ్యయనం జరపాల్సిన అవసరం ఉందని కూడా తెలిపారు.
ఉక్కు మంత్రిత్వ శాఖ
డ్రోన్ ఆధారిత ఖనిజాన్వేషణకు ఐఐటీ ఖరగ్పూర్తో ఎన్ఎండీసీ అవగాహన ఒప్పందం
ఉక్కు మంత్రిత్వ శాఖ ఆధ్వర్యంలోని ప్రభుత్వ రంగ సంస్థ దేశంలో అతిపెద్ద ముడి ఇనుము ఉత్పత్తిదారు 'నేషనల్ మినరల్ డెవలప్మెంట్ కార్పొరేషన్ లిమిటెడ్'  డ్రోన్ ఆధారిత ఖనిజ అన్వేషణ చేపట్టనుంది. ఇందుకోసం ఐఐటీ ఖరగ్పూర్తో బుధవారం ఒక అవగాహన ఒప్పందం చేసుకుంది. జీ4 స్థాయి నుండి యుఎన్ఎఫ్సీ యొక్క వివరణాత్మక జీ1 స్థాయి వరకు రాగి, రాక్ ఫాస్ఫేట్, లైమ్స్టోన్, మాగ్నసైట్, వజ్రాలు, టంగ్స్టన్ మరియు బీచ్ సాండ్స్ వంటి విస్తృత శ్రేణి ఖనిజాల కోసం ఎన్ఎండీసీ ఆరు దశాబ్దాలుగా ఖనిజాలను అన్వేషిస్తోంది. 'డ్రోన్-ఆధారిత ఖనిజ అన్వేషణ'కు సంబంధించిన అవగాహన ఒప్పందం వర్చువల్ ప్లాట్ఫారమ్పై సంతకం చేయబడింది, ఈ కార్యక్రమానికి సీఎండీ శ్రీ సుమిత్ దేబ్ హాజరయ్యారు; ఎన్ఎండీసీ సంస్థ నుంచి శ్రీ అమితవ ముఖర్జీ, డైరెక్టర్ ; శ్రీ సోమనాథ్ నంది, డైరెక్టర్ ; శ్రీ డి.కె.మొహంతి, డైరెక్టర్  పాల్గొనగా ఐఐటీ ఖరగ్పూర్ నుండి ప్రొఫెసర్లు పాల్గొన్నారు. ఈ అవగాహన ఒప్పందంపై ఎన్ఎండీసీ తరపున డైరెక్టర్  శ్రీ డికె మహంతి మరియు ఐఐటీ ఖరగ్పూర్ తరపున జియాలజీ & జియోఫిజిక్స్ డిపార్ట్మెంట్ హెచ్ఓడి ప్రొఫెసర్ ఎస్పీశర్మ మరియు మైనింగ్ ఇంజినీరింగ్ డిపార్ట్మెంట్ హెచ్ఓడి ప్రొఫెసర్ సమీర్ కె పాల్ సంతకం చేశారు. ఈ సందర్భంగా ఎన్ఎండీసీ సంస్థ సీఎండీ శ్రీ సుమిత్ దేబ్ మాట్లాడుతూ, “దేశంలో ఖనిజాన్వేషణకు భారతదేశంలో డ్రోన్ ఆధారిత జియోఫిజికల్ సర్వేలు మరియు హైపర్స్పెక్ట్రల్ స్టడీస్ను నిర్వహిస్తున్న మొదటి ప్రభుత్వ రంగ సంస్థ ఎన్ఎండీసీ. ఐఐటీ-ఖరగ్పూర్తో ఎన్ఎండీసీ సంస్థ జట్టుకట్టడం కొత్త అధ్యాయానికి తెరతీస్తుంది మరియు దేశం కోసం ఖనిజ అన్వేషణ రంగంలో ఒక బెంచ్మార్క్గా నిలుస్తుంది. ” ఎన్ఎండీసీ సంస్థ మధ్యప్రదేశ్ రాష్ట్రంలోని వివిధ ఖనిజాల కోసం మరియు చత్తీస్గఢ్లోని బెలోడా-బెల్ముండి బ్లాక్లో వజ్రాల కోసం అన్వేషణలను నిర్వహిస్తోంది. సెంట్రల్ ఇండియన్ డైమండ్ ప్రావిన్స్లో స్పేస్ జియోఫిజిక్స్ను ఉపయోగించిన మొదటి సీపీఎస్ఈ ఎన్ఎండీసీ. దీనికి తోడుగా సమాచార అన్వేషణ యొక్క ఆన్లైన్ పర్యవేక్షణను భువన్ ప్లాట్ఫారమ్లో డేటా ఉపయోగించిన మొదటిది సంస్థ కూడా ఇదే. అన్వేషణ మరియు మైనింగ్కు సంబంధించిన దాని డేటాబేస్ యొక్క సాంకేతిక ఆవిష్కరణ, డిజిటలైజేషన్ వ్యవస్థ పై ఎన్ఎండీసీ ఎక్కువగా ఆధారపడుతోంది. డ్రోన్ల విధానాన్ని ప్రారంభించడంతో, భారతదేశంలో డ్రోన్ వినియోగం మరియు కార్యకలాపాలను నియంత్రించడానికి మరియు పర్యవేక్షించడానికి ప్రభుత్వం తొలి అడుగు వేసింది, వీటిని ప్రస్తుతం వ్యవసాయం, పట్టణ ప్రణాళిక, అటవీ, మైనింగ్, విపత్తు నిర్వహణ, నిఘా, రవాణా మొదలైన రంగాలలో ఉపయోగిస్తున్నారు. మైనింగ్ కోసం డ్రోన్ ని ఉపయోగించి అన్వేషణ కోసం ఎన్ఎండీసీ మరియు ఐఐటీ ఖరగ్పూర్ స్పెక్ట్రల్ ఉత్పత్తులు, పద్ధతులు మరియు అల్గారిథమ్లను అభివృద్ధి చేస్తాయి. ఎన్ఎండీసీ మరియు ఐఐటీ ఖరగ్పూర్ మధ్య సహకారం ఖనిజ తవ్వకం కోసం సాఫ్ట్వేర్ స్పెక్ట్రల్ సాధనాల అభివృద్ధికి మరియు మైనింగ్ టెక్నాలజీపై సామర్థ్య నిర్మాణ కార్యక్రమాలకు దారి తీస్తుంది.
ప్రధాన మంత్రి కార్యాలయం
యుపిఐ మరియు డిజిటల్ చెల్లింపుల నుగురించి డేటా సోనిఫికేశన్ ద్వారా తెలియజేస్తున్న ఐఐపి ని ప్రశంసించిన ప్రధానమంత్రి
సమాచార సూచక శబ్ద తరంగాల ను ఉత్పత్తి చేసే ప్రక్రియ  ద్వారా యుపిఐ మరియు డిజిటల్ చెల్లింపుల ను గురించి తెలియజేస్తున్నందుకు ఇండియా ఇన్ పిక్సెల్స్  ని ప్రధాన మంత్రి శ్రీ నరేంద్ర మోదీ ప్రశంసించారు.
ట్విటర్ మాధ్యమం లో ఇండియా ఇన్ పిక్సెల్స్ పొందుపరచిన ఒక సందేశాని కి ప్రధాన మంత్రి ప్రతిస్పందించారు.
‘‘యుపిఐ ఇంకా డిజిటల్ మాద్యమాల ద్వారా చెల్లింపు లు జరపడాన్ని గురించి చాలా తరచు గా నేను మాట్లాడుతున్నాను. అయితే ఈ విధమైనటువంటి చెల్లింపు లను గురించి ప్రభావవంతమైన రీతి లో తెలియజేయడం కోసం- జరిగిన లావాదేవీ తాలూకు సమాచారాన్ని వినియోగించుకొంటూ మీరు ఎలాగ శబ్ద తరంగాల ను ఉత్పత్తి చేస్తున్నదీ  ఆ వైనాన్ని గురించి విని నేను నిజం గానే సంతోషించాను.
ఇది చాలా ఆసక్తిదాయకం గాను, ప్రభావితం చేసేది గాను మరియు స్పష్టమైనటువంటి సమాచారాన్ని ఇచ్చేది గాను ఉంది.’’ అని ప్రధాన మంత్రి అన్నారు.
(
పర్యటక మంత్రిత్వ శాఖ
అమృతకాల సద్వినియోగంతో దేశ ప్రగతికి చోదకులు కండి: శ్రీ జి.కిషన్ రెడ్డి
ఉపాధి మేళాలో నియామక పత్రాలు పొందిన యువత కేంద్రం ఇచ్చిన
అవకాశాలను సద్వినియోగం చేసుకోవాలని కేంద్రమంత్రి పిలుపు;
10 నెలల్లో 10 లక్షల ఉద్యోగాల లక్ష్యంతో మోదీ ప్రభుత్వం ముందడుగు: శ్రీ కిషన్ రెడ్డి;
సికింద్రాబాద్ ఎస్విఐటి ప్రాంగణంలో నిర్వహించిన ఉపాధి మేళాలో పాల్గొన్న మంత్రి;
దేశవ్యాప్తంగా 45 ప్రదేశాల్లో ఉపాధి మేళాల నిర్వహణ
అమృతకాలంలో అవకాశాలను అందిపుచ్చుకుంటూ దేశ ప్రగతికి చోదకులు కావాల్సిందిగా కేంద్ర సాంస్కృతిక-పర్యాటక, ఈశాన్య రాష్ట్రాల అభివృద్ధి శాఖ మంత్రి శ్రీ జి.కిషన్ రెడ్డి యువతకు పిలుపునిచ్చారు. సికింద్రాబాద్లోని స్వామి వివేకానంద ఇన్స్టిట్యూట్ ఆఫ్ టెక్నాలజీ లో నిర్వహించిన ఉపాధి మేళాలో హైదరాబాద్లోని వివిధ కేంద్ర ప్రభుత్వ శాఖలు, విభాగాల్లో ఉద్యోగాలు పొందిన 232 మంది అభ్యర్థులకు నియామక పత్రాలను ఆయన అందజేశారు. కాగా, దేశవ్యాప్తంగా ఇదేతరహాలో ఉద్యోగాలు పొందిన 71 వేల మంది అభ్యర్థులకు నియామక పత్రాల ప్రదానంలో భాగంగా ప్రధానమంత్రి శ్రీ నరేంద్ర మోదీ ఢిల్లీ నుంచి వర్చువల్ మాధ్యమంలో ఈ మేళాను ప్రారంభించారు.
ఈ సందర్భంగా శ్రీ కిషన్ రెడ్డి మాట్లాడుతూ- రానున్న 10 నెలల్లో 10 లక్షల కేంద్ర ప్రభుత్వ ఉద్యోగాల భర్తీని ప్రధానమంత్రి శ్రీ నరేంద్ర మోదీ లక్ష్యంగా పెట్టుకున్నారని తెలిపారు. ఇందులో ఇప్పటికే 3.60 లక్షల ఉద్యోగాలు భర్తీ చేసినట్లు వెల్లడించారు. ఈ నియామకాల్లో భాగంగా ప్రతి నెలలో ఉపాధి మేళా నిర్వహిస్తున్నామని, ప్రధాని స్వయంగా పాల్గొంటున్నారని చెప్పారు.
రానున్న 25 ఏళ్ల కాలం దేశానికి ఎంతో కీలకమని, ప్రస్తుతం ప్రజలకు అవసరమైన అన్ని సదుపాయాలనూ కల్పిస్తున్నామని పేర్కొన్నారు. ఇప్పుడు 75 ఏళ్ల స్వాతంత్య్ర వేడుకలు నిర్వహించుకుంటున్నామని గుర్తుచేశారు. భారతదేశం ఇటీవల ప్రపంచంలోనే అత్యధిక జనాభాగల దేశంగా అవతరించిందని పేర్కొన్నారు. అలాగే అత్యధిక యువతరం ఉన్న దేశం కూడా మనదేనని చెప్పారు. ఎర్రకోటపై మోదీ త్రివర్ణ పతాకం ఎగురవేశారని, వచ్చే 25 ఏళ్ల తర్వాత 100 ఏళ్ల స్వాతంత్య్ర వేడుకలు నిర్వహించుకుంటామని తెలిపారు. ఆ సమయానికల్లా భారతదేశాన్ని విశ్వగురువు స్థానంలో ఉంచాలని ఆయన భావిస్తున్నట్లు చెప్పారు. దేశం కోసం శక్తివంచన లేకుండా కృషి చేసేందుకు యువత ముందుకు వస్తున్నదని, భవిష్యత్ ప్రగతికి వారే కీలకమని శ్రీ కిషన్ రెడ్డి అన్నారు.
ప్రధానమంత్రి శ్రీ మోదీ కరోనా సమయంలో హైదరాబాద్లోని భారత్ బయోటెక్ కంపెనీని సందర్శించారని శ్రీ కిషన్ రెడ్డి గుర్తుచేశారు. మహమ్మారి నిరోధానికి టీకా తయారీ కృషిని ఆయన ఎంతో ప్రోత్సహించారని తెలిపారు. ఇక వాజ్పేయి ప్రధానిగా ఉన్న సమయంలో మన జీవితాల్లో ప్రవేశించిన సెల్ఫోన్ ఇప్పుడు రిక్షా కార్మికుల చేతిలోనూ కనిపిస్తోందన్నారు. శ్రీ మోదీ ప్రధానమంత్రిగా బాధ్యతలు చేపట్టేనాటికి దేశంలో రెండు సెల్ ఫోన్ తయారీ కంపెనీలు మాత్రమే ఉండేవని చెప్పారు. అయితే, ఇవాళ ప్రపంచానికి 18 వేల కోట్ల విలువైన సెల్ ఫోన్లు అందిస్తున్నామని, యాపిల్ ఫోన్లను దేశంలోని 4 కంపెనీలు తయారు చేస్తున్నాయని తెలిపారు.
కశ్మీర్ సమస్యతోపాటు దేశవ్యాప్తంగా ఐఎస్ఐ, ఉగ్రవాదం శ్రీ మోదీ హయాంలో తగ్గుముఖం పట్టాయని కిషన్ రెడ్డి అన్నారు. రష్యా-ఉక్రెయిన్ యుద్ధం సంక్షోభంలో చిక్కుకున్న 25 వేల మంది వైద్య విద్యార్థులను సురక్షితంగా భారత్కు తీసుకొచ్చారని గుర్తుచేశారు. మోదీ దేశం కోసం ఎంతో శ్రమిస్తున్నారని, ఈ ఉద్యోగ బాధ్యతలను యువత ఒక సేవగా నిర్వర్తించాలని శ్రీ కిషన్ రెడ్డి ఉద్బోధించారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఫుడ్ ప్రాసెసింగ్ పరిశ్రమ కోసం ఉత్పత్తి అనుసంధానిత ప్రోత్సాహక పథకం
"ఫుడ్ ప్రాసెసింగ్ పరిశ్రమ కోసం ఉత్పత్తి అనుసంధానిత ప్రోత్సాహక పథకం" " కేంద్ర మంత్రివర్గం సెంట్రల్ సెక్టార్ స్కీమ్ని 31 మార్చి 2021న ఆమోదించింది. 2021-22 నుండి 2026-27 వరకు రూ. 10,900 కోట్లు అందజేయబడతాయి. ఈ పథకం లో మూడు భాగాలు ఉంటాయి . నాలుగు ప్రధాన ఆహార ఉత్పత్తుల విభాగాల్లో తయారీని ప్రోత్సహించడం , ఎస్ ఎం ఈ ల వినూత్న/సేంద్రీయ ఉత్పత్తులను ప్రోత్సహించడం మరియు భారతీయ బ్రాండింగ్ మరియు విదేశాలలో మార్కెటింగ్కు మద్దతు ఇవ్వడం. అదనంగా, మిల్లెట్ ఆధారిత ఉత్పత్తుల కోసం పీ ఎల్ ఐ పథకం  ఎఫ్ వై 2022-23లో ₹800 కోట్లతో ప్రారంభించబడింది, దీనికి పీ ఎల్ ఐ ఎస్ ఎఫ్ పీ ఐ కింద వచ్చిన పొదుపును ఉపయోగించుకుంది.
ఈ పథకం కింద, ప్రోత్సాహకాలు పొందేందుకు 158 దరఖాస్తులు ఆమోదించబడ్డాయి. అందిన సమాచారం ప్రకారం, పథకం లబ్ధిదారులు 7,427.22 కోట్లు  పెట్టుబడి పెట్టారు. ఇప్పటివరకు, 2021-22 ఆర్థిక సంవత్సరానికి 517.604 కోట్ల ప్రోత్సాహకాలు పంపిణీ చేయబడ్డాయి.
పీ ఎల్ ఐ ఎస్ ఎఫ్ పీ ఐ పథకం నుండి ఉత్పన్నమయ్యే సమస్యల గురించి ప్రభుత్వానికి పూర్తిగా తెలుసు. దాని ప్రభావం మరియు సరసతను నిర్ధారించడానికి, పథకం సూత్రీకరణ దశలో చురుకైన చర్యలు తీసుకోబడ్డాయి. వివిధ వాటాదారులు చురుగ్గా రూపకల్పన దశలో పాల్గొన్నారు. తయారీదారులు, ఎస్ ఎం ఈ లు మొదలైన వారితో పెద్ద ఎత్తున విస్తృతమైన సంప్రదింపుల ప్రక్రియను అనుసరించారు. ఫలితంగా, పథకం మార్గదర్శకాలు రైతులతో సహా వాటాదారులందరికీ ప్రయోజనం చేకూర్చేలా నిర్ధారిస్తాయి.
నూతన ఆవిష్కరణలు మరియు సహజ ఆహార ఉత్పత్తులపై నిర్దిష్ట దృష్టితో పీ ఎల్ ఐ పథకం యొక్క కేటగిరీ-II ప్రత్యేకంగా అర్హత కలిగిన ఎం ఎస్ ఎం ఈల కోసం ఉద్దేశించబడింది. ఈ ప్రత్యేక కేటగిరీ కింద 16 దరఖాస్తులు ఎంపిక చేయబడ్డాయి. అదనంగా, మిల్లెట్ ఆధారిత ఉత్పత్తుల కోసం పీ ఎల్ ఐ పథకం కింద పాల్గొనడానికి ఎంపికైన 22 మంది దరఖాస్తుదారులు  ఎం ఎస్ ఎం ఈ లు. పీ ఎల్ ఐ పథకం కాకుండా, మొత్తం ఆహార విలువ వ్యవస్థ గొలుసులో మద్దతును అందించడానికి ప్రభుత్వం అనేక ఇతర పథకాలను ప్రవేశపెట్టింది, ఇది ఎస్ ఎం ఈలకు వారి ఆహార ఉత్పత్తులు అంతర్జాతీయ నాణ్యత మరియు భద్రతా ప్రమాణాలను చేరుకోవడంలో సహాయపడుతుంది.
పథకం కింద కవరేజీకి అర్హత ఉన్న ఆహార ఉత్పత్తుల ప్రాథమిక ప్రాసెసింగ్తో సహా సంకలితాలు, రుచులు మరియు నూనెలు మినహా మొత్తం తయారీ ప్రక్రియ తప్పనిసరిగా భారతదేశంలో జరగాలని పథకం మార్గదర్శకాలు పేర్కొంటున్నాయి. ఈ విధానం రైతులకు ప్రయోజనం చేకూర్చే మరియు దేశీయ ఉత్పత్తికి మద్దతు ఇచ్చే బలమైన ఆహార పరిశ్రమ విలువ గొలుసు వ్యవస్థ ను ప్రోత్సహించడం లక్ష్యంగా పెట్టుకుంది. ఈ మార్గదర్శకాలు వ్యవసాయ ఉత్పత్తులకు లాభదాయకమైన ధరలు మరియు అధిక ఆదాయానికి హామీ ఇవ్వడం ద్వారా రైతుల ముఖ్యంగా చిన్న తరహా రైతుల సమ్మిళితాన్ని నిర్ధారిస్తాయి
ఈ విషయాన్ని కేంద్ర ఫుడ్ ప్రాసెసింగ్ పరిశ్రమల మంత్రిత్వ శాఖ సహాయ మంత్రి తెలిపారు.
శ్రీ ప్రహ్లాద్ సింగ్ పటేల్ లోక్సభలో లిఖితపూర్వక సమాధానమిచ్చారు
హోం మంత్రిత్వ శాఖ
లాక్డౌన్ కారణంగా వివిధ ప్రాంతాల్లో చిక్కుకున్నవారికి శుభవార్త ప్రత్యేక రైళ్ల ద్వారా స్వస్థలాలకు చేరేందుకు కేంద్రం అనుమతి
దేశవ్యాప్తంగా ఉన్న లాక్డౌన్ కారణంగా వివిధ ప్రాంతాల్లో చిక్కుకున్నవారు స్వస్థలాలకు వెళ్లేందుకు అనుమతిస్తూ కేంద్ర హోం మంత్రిత్వ శాఖ ఉత్తర్వులు జారీ చేసింది. వివిధ ప్రదేశాల్లో చిక్కుకున్న వలస కూలీలు, యాత్రికులు, సందర్శకులు, విద్యార్థులు మరియు ఇతరులు, రైల్వే మంత్రిత్వ శాఖ నడిపే ప్రత్యేక రైళ్ల ద్వారా గమ్యస్థానాలు చేరుకునేందుకు అనుమతించింది.
ప్రజలను తరలించేందుకు రాష్ట్రాలు/కేంద్ర పాలిత ప్రాంత ప్రభుత్వాలతో సమన్వయం చేసుకునేలా, రైల్వే మంత్రిత్వ శాఖ నోడల్ అధికారులను నియమించనుంది. టిక్కెట్ల విక్రయాలపై సంపూర్ణ మార్గదర్శకాలు విడుదల చేయనుంది. రైళ్లలో, ఫ్లాట్ఫారాలపైనా సామాజిక దూరం, ఇతర ఆరోగ్యపర జాగ్రత్తలు పాటించేలా కూడా మార్గదర్శకాలు ఇవ్వనుంది.
(
వ్యవసాయ మంత్రిత్వ శాఖ
ప్రస్తుతం ఉన్న ఎంఎస్పి పథకాల ప్రకారం రైతుల నుంచి ఎంఎస్పి వద్ద ఖరీఫ్ 2020-21 పంటల సేకరణను ప్రభుత్వం కొనసాగిస్తోంది
తమిళనాడు, కర్ణాటక, మహారాష్ట్ర, తెలంగాణ మరియు హర్యానా రాష్ట్రాలకు కెఎమ్ఎస్ 2020-21కి 14.09 ఎల్ఎమ్టి ఆహారధాన్యాలు,నూనె గింజల సేకరణకు అనుమతి లభించింది.
28.09.2020 వరకు, రూ.31 కోట్ల ఎంఎస్పి విలువ గల 16,420 మెట్రిక్ టన్నుల వరి సేకరణ హర్యానా, పంజాబ్ రైతుల నుంచి జరిగింది
ఖరీఫ్ మార్కెటింగ్ కాలం 2020-21 ఇప్పుడే ప్రారంభం అయింది. గత సీజన్ల లాగే ఈ సారి కూడా ప్రస్తుతం, ఉన్న ఎంఎస్పి పథకాల ప్రకారం రైతుల నుంచి ఎంఎస్పి వద్ద ఖరీఫ్ 2020-21 పంటల సేకరణను ప్రభుత్వం కొనసాగిస్తోంది
రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ మరియు హర్యానా రాష్ట్రాలకు కెఎమ్ఎస్ 2020-21కి 14.09 లక్షల మెట్రిక్ టన్నుల ఆహారధాన్యాలు,నూనె గింజల సేకరణకు అనుమతి లభించింది. ఇతర రాష్ట్రాలు / కేంద్రపాలిత ప్రాంతాల కోసం ఖరీఫ్ పప్పుధాన్యాలు మరియు నూనెగింజల ప్రతిపాదన అందిన తరువాత కూడా ఆమోదం లభిస్తుంది. నోటిఫైడ్ పంటకోత వ్యవధిలో మార్కెట్ రేటు దాని ఎంఎస్పి కంటే తక్కువగా ఉంటే ధర మద్దతు పథకం  ప్రకారం ఎఫ్ఏక్యు గ్రేడ్ కొనుగోలు చేయబడుతుంది.
28.09.2020 వరకు, ప్రభుత్వం తన నోడల్ ఏజెన్సీల ద్వారా తమిళనాడులోని 48 మంది రైతులకు లబ్ధి చేకూర్చే రూ .33 లక్షల ఎంఎస్పి విలువ కలిగిన 46.35 మెట్రిక్ టన్నుల పెసర్లను కొనుగోలు చేసింది. అదేవిధంగా, 5089 మెట్రిక్ టన్నుల కొబ్బరికురిడీ  ఎంఎస్పి విలువ రూ. 52.40 కోట్ల రూపాయలతో కర్ణాటక, తమిళనాడులలో 3961 మంది రైతులకు లబ్ధి చేకూరింది. ఇది ఆంధ్రప్రదేశ్, కర్ణాటక, తమిళనాడు, కేరళలకు మంజూరైన 1.23 ఎల్ఎమ్టి మొత్తానికి గాను సేకరణ జరిగిన పంట.
హర్యానా, పంజాబ్ రాష్ట్రాల్లో ఖరీఫ్ మార్కెటింగ్ సీజన్ 2020-21 వరి సేకరణ 2020 సెప్టెంబర్ 26 నుండి ప్రారంభమైంది. 28.09.2020 వరకు, హర్యానాలో 3,164 మెట్రిక్ టన్నులు, పంజాబ్లో 13,256 మెట్రిక్ టన్నుల మొత్తం 16,420 మెట్రిక్ టన్నుల ఎంఎస్పి విలువ రూ.31 కోట్లు గల వరిని హర్యానా, పంజాబ్కు చెందిన 1443 మంది రైతుల నుంచి క్వింటాల్కు రూ .1888 చొప్పున సేకరణ చేయడం జరిగింది. మిగిలిన రాష్ట్రాలకు వరి సేకరణ ఇప్పుడే 28.09.2020 నుండి ప్రారంభమైంది.
2020-21 సీజన్కు పత్తి సేకరణ 2020 అక్టోబర్ 1 నుండి ప్రారంభమవుతుంది, కాటన్ కార్పొరేషన్ ఆఫ్ ఇండియా  2020 అక్టోబర్ 1 నుండి ఎఫ్ఏక్యూ గ్రేడ్ పత్తి కొనుగోలు ప్రారంభిస్తుంది.
ఆర్థిక మంత్రిత్వ శాఖ
జీఎస్టీ చెల్లింపుల్లో ఆలస్యంపై వడ్డీ విధించడంపై సీబీఐసీ వివరణ
జీఎస్టీ చెల్లింపులు ఆలస్యమైతే వడ్డీ విధింపునకు సంబంధించి ఈనెల 25వ తేదీన జారీ చేసిన నోటిఫికేషన్ నం.63/2020పై కేంద్ర పరోక్ష పన్నులు, సుంకాల బోర్డు  వివరణ ఇచ్చింది. కొన్ని సాంకేతిక కారణాల కారణంగా ఆ నోటిఫికేషన్ను ముందే ఇచ్చినట్లు స్పష్టం చేసింది. జీఎస్టీ 39వ సమావేశంలో తీసుకున్న నిర్ణయానికి అనుగుణంగా గత కాలానికి ఇది వర్తించదని; కేంద్ర, రాష్ట్ర ప్రభుత్వాలు గత కాలానికి వసూళ్లు జరపవని భరోసా ఇచ్చింది. జీఎస్టీ కౌన్సిల్ నిర్ణయం ప్రకారం పన్ను చెల్లింపుదారులకు ఊరటనిచ్చింది.
సెప్టెంబర్ 1వ తేదీ నుంచి నికర మొత్తంపై జీఎస్టీ చెల్లింపుల ఆలస్య వడ్డీని విధిస్తారంటూ ఈనెల 25వ తేదీన వచ్చిన నోటిఫికేషన్కు సంబంధించి సోషల్ మీడియాలో చాలా వ్యాఖ్యానాలు వెల్లువెత్తాయి. దీనిపై సీబీఐసీ వివరణ ఇస్తూ ప్రకటన జారీ చేసింది.
సమాచార, ప్రసార మంత్రిత్వ శాఖ
పత్రికా సమాచార కార్యాలయం  కి చెందిన వేరు వేరు ప్రాంతీయ కార్యాలయాల లో యువ వృత్తి నిపుణుల నియామకం కోసం పిలుపునిస్తున్న సమాచారం మరియు ప్రసార మంత్రిత్వ శాఖ
పత్రికా సమాచార కార్యాలయాని కి  దేశవ్యాప్తం గా ఉన్నటువంటి ప్రాంతీయ కార్యాలయాల లో ఒప్పందం ప్రాతిపదిక న ఒక సంవత్సరం కాలం పాటు పని చేయడం కోసం  33 మంది యువ వృత్తి నిపుణుల  ను నియమించుకోవాలని సమాచారం మరియు ప్రసార మంత్రిత్వ శాఖ దరఖాస్తుల ను ఆహ్వానించింది. ఈ ఉద్యోగాల లో, తెలంగాణ లో రెండు కొలువులు మరియు ఆంధ్ర ప్రదేశ్ లో ఒక నౌకరీ కలిసి ఉన్నాయి. ఇలా పనికి పెట్టుకొన్న వైపీస్ కేంద్ర ప్రభుత్వం యొక్క విధానాలు, పథకాలు, ప్రకటనలు, ఇంకా కార్యక్రమాల కు సంబంధించిన సమాచారాన్ని సిద్ధం చేయడం కోసం అధికారులకు మరియు విభాగాలకు సహకరించవలసి ఉంటుంది. ముఖ్య విద్యార్హతల లో పత్రికా రచన / మాస్ కమ్యూనికేశన్/ విజువల్ కమ్యూనికేశన్/ ఇన్ ఫర్ మేశన్ ఆర్ట్ స్ / ఏనిమేశన్ & డిజైనింగ్ /సాహిత్యం మరియు సృజనాత్మక రచనలు.. వీటిలో దేనిలో అయినా డిగ్రీ గాని, డిప్లొమా గాని భాగం అయి ఉండాలి. ఇంకా మాస్టర్స్ డిగ్రీ లేదా డిప్లొమా సాధించిన తరువాత మరీ ముఖ్యం గా కమ్యూనికేశన్, డిజైనింగ్, మార్కెటింగ్, ఏనిమేశన్, ఎడిటింగ్ మరియు పుస్తక ప్రచురణ రంగాలలో దేనిలో అయినా కనీసం రెండు సంవత్సరాలు పాటు పని చేసినటువంటి అనుభవం కూడా అవసరం. అభ్యర్థి కి తెలుగు లో, ఇంగ్లిషు లో గట్టి పట్టు ఉండాలి.
ఆసక్తి ఉన్న అభ్యర్థులు మరిన్ని వివరాల కోసం www.mib.gov.in ని చూడవచ్చు. సమాచారం మరియు ప్రసార మంత్రిత్వ శాఖ కు దరఖాస్తులు 2023 సెప్టెంబరు 30 చివరి తేదీ లోపు అందాలి. ఇంకా ఏదైనా వివరణ కావాలనుకుంటే అండర్ సెక్రటరి  ని సంప్రదించగలరు.
రహదారి రవాణా, హైవేల మంత్రిత్వ శాఖ
రహదారి భద్రతను మెరుగుపరచడానికి విస్తృతమైన రహదారి భద్రతా తనిఖీలు నిర్వహిస్తున్న - ఎన్.హెచ్.ఏ.ఐ.
జాతీయ రహదారులను మరింత సురక్షితంగా చేసేందుకు, వాటిపై వివిధ భద్రతా చర్యలు అంచనా వేసేందుకు, 'రహదారి భద్రతా వారోత్సవాలను పాటిస్తూ, ఎన్.హెచ్.ఏ.ఐ. కృషి చేస్తోంది. రహదారి భద్రతా తనిఖీలు నిర్వహించడానికి ఎన్.హెచ్.ఏ.ఐ. విస్తృతమైన విధానాలు నిర్దేశించింది. తనిఖీలను సులభతరం చేయడానికి, సిఫార్సులు అమలు చేయడానికి, భాగస్వాములు అందరికీ బాధ్యతలు కేటాయించింది.
జాతీయ రహదారులపై ప్రణాళిక, నిర్మాణం, వివిధ కార్యకలాపాల నిర్వహణ దశల్లో ఎన్.హెచ్.ఏ.ఐ. భద్రతా తనిఖీలను నిర్వహిస్తోంది. సురక్షితమైన రహదారుల ఇంజనీరింగు అధ్యయనాలలో నిష్ణాతులైన భద్రతా తనిఖీ అధికారుల ద్వారా ఎన్.హెచ్.ఏ.ఐ. 2021-22 ఆర్ధిక సంవత్సరంలో 16,500 కిలోమీటర్ల మేర జాతీయ రహదారుల భద్రతా తనిఖీలు చేయగా, ప్రస్తుత ఆర్థిక సంవత్సరంలో - 2022 డిసెంబర్, వరకు 19,300 కి.మీ. మేర భద్రతా ఆడిట్ చేయడం జరిగింది.
భద్రతా తనిఖీ అధికారులు చేసిన సిఫార్సుల అమలును నిర్ధారించడానికి, ఎన్.హెచ్.ఏ.ఐ. ఒక వెబ్ ఆధారిత పోర్టల్  ను అభివృద్ధి చేసింది. డేటా లేక్ లోని భద్రతా సలహాదారుల ద్వారా 260 భద్రతా తనిఖీ నివేదికలు అప్-లోడ్ చేసి, వాటి అమలు కోసం పర్యవేక్షిస్తున్నారు.
వీటితో పాటు, సవివరమైన ప్రాజెక్టు నివేదిక  సమర్పించే దశలోనే, అన్ని ప్రాజెక్టులకు, "థర్డ్-పార్టీ-రోడ్-సేఫ్టీ-ఆడిట్" ను, ఎన్.హెచ్.ఏ.ఐ. తప్పనిసరి చేసింది. అన్ని కొత్త ప్రాజెక్టుల కోసం డి.పి.ఆర్. లను స్వతంత్ర భద్రతా సలహాదారుల బృందం ద్వారా సురక్షితంగా తనిఖీ చేయడం జరుగుతుంది. డిజైన్ తదుపరి దశల్లో భద్రతా ఆడిటర్ల సిఫార్సులను పరిగణనలోకి తీసుకోవడం జరుగుతుంది. అదేవిధంగా, అవసరమైన అన్ని భద్రతా చర్యలు తీసుకున్నట్లుగా నిర్ధారించడానికి, ఎన్.హెచ్.ఏ.ఐ. కి చెందిన అంకితమైన రహదారి భద్రతా అధికారులు డి.పి.ఆర్. ల భద్రతా సమీక్ష నిర్వహిస్తారు.
జనావాసాల గుండా జాతీయ రహదారులు వెళ్లే చోట, భద్రతా తనిఖీలు, ప్రమాదాల వివరాల సమాచారం ఆధారంగా, కూడళ్ళను మెరుగుపరచడంతో పాటు, రాకపోకల రద్దీని తగ్గించే చర్యలను కూడా ఒక క్రమపద్ధతిలో చేపట్టడం జరుగుతోంది.
2021-22 ఆర్థిక సంవత్సరంలో 6,179 ప్రదేశాలలో, అదే విధంగా, ప్రస్తుత ఆర్థిక సంవత్సరం 2022-23 లో 2,015 ప్రదేశాల్లో భద్రత కు అవసరమైన చర్యలు చేపట్టడం జరిగింది. రాకపోకల రద్దీని నియంత్రించి, క్రమబద్ధీకరించడానికి వీలుగా, లైటింగ్, రహదారి చిహ్నాలు, భద్రతా అవరోధాలు, పాదచారుల రక్షణ కోసం కంచెలు, రంబుల్ స్ట్రిప్స్, రోడ్ల కూడళ్ళ వద్ద వేగాన్ని తగ్గించడానికి స్పీడ్ బ్రేకర్లు, స్పీడ్ కుషన్లు, రోడ్డుకు అడ్డంగా గుర్తులు మొదలైన వాటిని ఏర్పాటు చేయడం ద్వారా కూడళ్ళలో భద్రతను మెరుగుపరచడం జరుగుతోంది. జాతీయ రహదారుల వెంబడి రోడ్డు పక్కన జరిగే ప్రమాదాల తీవ్రతను తగ్గించడానికి ఎన్.హెచ్.ఏ.ఐ. ట్రాఫిక్ ప్రభావాన్ని నియంత్రించే పరికరాలను నెలకొల్పుతోంది.
పూర్తయిన 4/6 వరుసల జాతీయ రహదారులపై గ్రామీణ ప్రాంతాల్లో ప్యాసింజర్ క్రాస్ మూమెంట్ సౌకర్యాల నిర్మాణం కూడా ప్రారంభమైంది. అలాగే, ఫుట్ ఓవర్ బ్రిడ్జిలు, పాదచారుల అండర్-పాస్, పాదచారుల సబ్-వే, వెహికల్ అండర్పాస్ వంటి సురక్షితమైన ప్రయాణీకుల క్రాసింగ్ సౌకర్యాలు దేశవ్యాప్తంగా వివిధ ప్రదేశాలలో అందుబాటులోకి తీసుకు రావడం జరుగుతోంది.
బొగ్గు మంత్రిత్వ శాఖ
ఎన్సీఎల్ పనితీరుని సమీక్షించిన బొగ్గు శాఖ కార్యదర్శి డాక్టర్ అనిల్ కుమార్ జైన్
50 మెగావాట్ల సోలార్ పవర్ ప్లాంట్కు శంకుస్థాపన
బొగ్గు మంత్రిత్వ శాఖ కార్యదర్శి డాక్టర్ అనిల్ కుమార్ జైన్ మాట్లాడుతూ " స్థిరమైన బొగ్గు మైనింగ్ను ప్రోత్సహించడానికి నార్తర్న్ కోల్ఫీల్డ్స్ లిమిటెడ్  ఆసక్తిగా ఉందని, ఇది బొగ్గు మినీరత్న ద్వారా ఇటీవలి కార్యక్రమాలలో ప్రతిబింబిస్తోందని అన్నారు. కంపెనీ పనితీరును అంచనా వేయడానికి డాక్టర్ జైన్తో పాటు జాయింట్ సెక్రటరీ, శ్రీమతి.విస్మిత తేజ్ ఎన్సీఎల్ని సందర్శించారు.
ఎన్సీఎల్ సీనియర్ అధికారులతో ఇంటరాక్ట్ అయిన సందర్భగా ఇంధన రంగంలో దేశాన్ని స్వావలంబనగా మార్చడానికి బొగ్గు ఉత్పత్తిని మరియు స్థిరమైన పద్ధతిలో కొనసాగించాల్సిన అవసరాన్ని సెక్రటరీ నొక్కిచెప్పారు. పర్యావరణంపై దాని ప్రభావాన్ని తగ్గించడానికి మైనింగ్ ప్రక్రియలో వినూత్న పద్ధతులను అవలంబించాలని ఆయన పిలుపునిచ్చారు మరియు వ్యాపార వైవిధ్య వ్యూహాలను అనుసరించాలని ఎన్సీఎల్ బృందాన్ని కోరారు.ఎన్సీఎల్ సీఎండీ శ్రీ భోలా సింగ్,డీటి , సిఓవితో పాటు ఇతర సీనియర్ అధికారులు ఇందులో పాల్గొన్నారు.
నిగాహి ఏరియాలో 50 మెగావాట్ల సోలార్ పవర్ ప్లాంట్కు కూడా డాక్టర్ అనిల్ కుమార్ జైన్ శంకుస్థాపన చేశారు. ఈ ప్లాంట్ 129.35 హెక్టార్ల విస్తీర్ణంలో ఏటా 94 మిలియన్ యూనిట్ల విద్యుత్ ఉత్పత్తి సామర్థ్యంతో నెలకొల్పబడుతుంది. అలాగే కార్బన్ ఉద్గారాలను సంవత్సరానికి 78020 టన్నులు తగ్గించడానికి దారి తీస్తుంది. ఉత్పత్తి చేయబడిన విద్యుత్తు ఎన్సీఎల్ ద్వారా కార్యాచరణ మరియు ఇతర ప్రయోజనాల కోసం ఉపయోగించబడుతుంది. నికర జీరో లక్ష్యాన్ని సాధించడానికి కంపెనీ పునరుత్పాదక వనరుల నుండి రాబోయే కాలంలో 273 మెగావాట్ల విద్యుత్ ఉత్పత్తిని సాధించడానికి సిద్ధంగా ఉంది.
నిగాహి ఓపెన్ కాస్ట్ బొగ్గు గనిని సందర్శించి గని ఆపరేషన్ను కూడా డాక్టర్ జైన్ పర్యవేక్షించారు. జయంత్ ఏరియాలో కొనసాగుతున్న ఫస్ట్ మైల్ కనెక్టివిటీ ప్రాజెక్ట్  స్థలాన్ని కూడా ఆయన పరిశీలించారు. ఇటువంటి తొమ్మిది ఫస్ట్ మైల్ కనెక్టివిటీ ప్రాజెక్ట్లలో రూ. 3100 కోట్ల కంటే ఎక్కువ పెట్టుబడితో ఎన్సీఎల్ పనిచేస్తోంది. వీటిలో ఇప్పటికే రెండు ప్రాజెక్టులు పూర్తయ్యాయి. 2023-24 నాటికి ఈ ఎఫ్ఎంసీ ప్రాజెక్ట్లను పూర్తి చేయడంతో, ఎన్సీఎల్ పర్యావరణ అనుకూలమైన మరియు యాంత్రిక పద్ధతిలో ఉత్పత్తి చేయబడిన మొత్తం బొగ్గును పంపే సామర్థ్యాన్ని కలిగి ఉంటుంది.
డాక్టర్ అనిల్ కుమార్ జైన్ మరియు జాయింట్ సెక్రటరీ శ్రీమతి విస్మిత తేజ్ సందర్శన సమయంలో బొగ్గు వినియోగదారులతో సహా కంపెనీకి చెందిన వివిధ వాటాదారులతో సంభాషించారు.
మధ్యప్రదేశ్ మరియు ఉత్తరప్రదేశ్ రాష్ట్రాలలోని సింగ్రౌలీ మరియు సోన్భద్ర జిల్లాలో ఉన్న 10 అత్యంత మెకనైజ్డ్ ఓపెన్కాస్ట్ గనుల నుండి ఎన్సిఎల్ ఏటా 122 మిలియన్ టన్నుల బొగ్గును ఉత్పత్తి చేస్తుంది.
కార్మిక, ఉపాధికల్పన మంత్రిత్వ శాఖ
ప్రధానమంత్రి రోజ్గార్ ప్రోత్సాహన్ యోజన కింద 1.2 కోట్ల మందికి పైగా లబ్ధి
యాజమాన్యాలు నూతన ఉపాధి కల్పన చేసేందుకు ప్రోత్సాహకాలు ఇవ్వడమే కాక అసంఘటిత రంగ కార్మికులను సంఘటిత రంగంలోకి తెచ్చే లక్ష్యంతో 2016 నుంచి ప్రధానమంత్రి రోజ్గార్ ప్రోత్సాహన్ యోజన ని ప్రభుత్వం అమలు చేస్తోంది. ఈ పథకం కింద, రూ. 15,000 అంతకు తక్కువ లేదా సమానంగా వేతనాలు ఆర్జిస్తున్న నూతన ఉద్యోగులకు మూడేళ్ళ పాటు యాజమాన్యం కట్టవలసిన 12% వంతును భారత ప్రభుత్వం ఇపిఎఫ్ఒ ద్వారా చెల్లిస్తోంది.
సంస్థ ద్వారా లబ్ధిదారు నమోదు చేసుకునేందుకు చివరి తేదీ 31 మార్చి 2019. పథకం కింద మార్చి 31, 2019వరకు నమోదు చేసుకున్న లబ్ధిదారులు, నమోదు చేసుకున్న తేదీ నుంచి 3 ఏళ్ళ పాటు అంటే 31 మార్చి 2022వరకు లబ్ధిని పొందుతారు. ఈ పథకం దాదాపు 20 లక్షల మంది లబ్ధిదారులకు ప్రయోజనాన్ని చేకూర్చనుంది. దాదాపు 1.53 సంస్థల ద్వారా 1.21 కోట్ల మంది లబ్ధిదారులకు 27 నవంబర్ 2021 వరకు లబ్ధిని చేకూర్చారు.
ఈ పథకం గురించి అవగాహనను పెంచేందుకు ఇపిఎఫ్ ఒ వెబ్ సైట్ సహా వివిధ మీడియా రీతుల ద్వారా ప్రచారం చేశారు. దీనితో పాటుగా, యాజమాన్యాలు, యాజమాన్య అసోసియేషన్లలో అవగాహనను పెంచేందుకు అనేక సెమినార్లు, సమావేశాలను కూడా నిర్వహించారు.
ఈ సమాచారాన్ని కార్మిక, ఉపాధి శాఖ మంత్రిత్వ శాఖ సహాయ మంత్రి రామేశ్వర్ తెలి ఈ సమాచారాన్ని లిఖితపూర్వక సమాధానం ద్వారా వెల్లడించారు.